

 Ebrill 2019

 **Disgrifiad Swydd**

**- Swyddog Datblygu**

A hoffech weithio gydag un o’r prif fudiadau sy’n hyrwyddo’r defnydd o’r Gymraeg yn y gymuned ar hyd a lled Cymru?

Bydd yr ymgeisydd llwyddiannus yn gweithio fel rhan o dîm bychan sy'n cefnogi gwaith y Mentrau Iaith ledled Cymru.

Mae’r swydd hyn yn gyffrous ac yn galw am unigolion hyblyg, brwdfrydig a hyderus sydd yn gallu meistroli nifer o elfennau amrywiol sydd ynghlwm â gwaith Mentrau Iaith Cymru.

Bydd gofyn gallu teithio i amryw o leoliadau ledled Cymru yn ôl y galw.

Posibilrwydd o weithio yn swyddfeydd Llanrwst neu Caerfyrddin.

**Prif Feysydd Gwaith y swydd**:

* Trefnu gweithgareddau, digwyddiadau ac ymgyrchoedd

**Dyletswyddau**

***\* Sicrhewch wrth gwblhau'r ffurflen gais eich bod yn glir pa rai o’r dyletswyddau y mae gennych y profiad o'u gwneud\****

* Cefnogi'r Mentrau Iaith ar draws sawl maes penodol gan gynnwys: hyfforddiant, cyfathrebu, hyrwyddo, gwybodaeth, adnoddau dynol, ymateb i ymgynghoriadau a threfnu digwyddiadau.
* Cydweithio â phartneriaid allweddol yn y maes
* Mewnbynnu i geisiadau ariannol posib
* Cynllunio a Chyllidebu digwyddiadau a/ neu ymgyrchoedd
* Mynychu cyfarfodydd perthnasol a chynrychioli buddion MIC a’r Mentrau
* Mewnbynnu i greu llyfrgell adnoddau i'r Mentrau
* Cefnogi’r gwaith o greu rhaglen hyfforddiant ar gyfer staff a gwirfoddolwyr y Mentrau Iaith sy’n adlewyrchu anghenion a blaenoriaethau’r Mentrau
* Datblygu partneriaethau â chyrff eraill er mwyn adnabod a diwallu anghenion gweithio ar y cyd
* Datblygu prosiectau hyfforddi a rhannu arfer da rhwng y Mentrau Iaith
* Mynychu cyrsiau hyfforddiant a chyfarfodydd perthnasol
* Cefnogi gwaith swyddogion eraill MIC i gyflawni gweithgareddau a phrosiectau amrywiol
* Paratoi adroddiadau rheolaidd ar y gwaith a gyflawnwyd er mwyn adrodd i Bwyllgor Gweithredol MIC a Llywodraeth Cymru
* Ymgymryd ag unrhyw dasgau a gofynion eraill rhesymol

**Sgiliau / Profiad hanfodol**

* Yn drefnus ac effeithiol, ac yn meddu ar sgiliau cyfathrebu a sgiliau rhyngbersonol o safon uchel.
* Y gallu i drefnu gwaith heb gyfarwyddyd uniongyrchol gan ddatblygu syniadau a strategaethau newydd.
* Y gallu i gydweithio ag eraill ac ennyn diddordeb a brwdfrydedd.
* Sgiliau cyfrifiadurol da.
* Yn meddu ar drwydded yrru lân a chyfredol a defnydd o drafnidiaeth eich hunan.
* Yn rhugl ddwyieithog (Cymraeg a Saesneg) - ar lafar ac ysgrifenedig.

**Sgiliau / profiad dymunol-**

* Profiad o weithio yn y maes cyfathrebu/ hyrwyddo/ gwybodaeth
* Profiad o reoli cyllid/ cyllidebau
* Profiad o lunio ceisiadau ariannol
* Profiad o gydlynu gweithgareddau
* Profiad neu wybodaeth am reolaethau adnoddau dynol
* Profiad o drefnu a / neu gynnal hyfforddiant ar bynciau amrywiol
* Profiad o drefnu cynadleddau a/ neu gydlynu cyfarfodydd
* Profiad o ysgrifennu adroddiadau
* Profiad a dealltwriaeth o waith y trydydd sector yng Nghymru
* Dealltwriaeth o waith MIC, Mentrau Iaith a phartneriaid sy’n ymwneud â’r maes hyrwyddo’r Gymraeg
* Dealltwriaeth o bolisi iaith a’r maes cynllunio iaith yng Nghymru

Diwedd